மலையின் மருத்துவ மகத்துவம் மெதுவாய்ப் பிடிபடத் தொடங்கியது. நான் வாழ்ந்திருந்த வடமேற்கு நோர்வேயில் மலைகளுக்கு பஞ்சமில்லை. கிழமைக்கு 3 -4 நாலு மலைகள் ஏறினேன். புதிய புதிய மலையுச்சிகள் என் வசமாயின. உடம்பு களைப்பு என்னும் சொல்லை விரும்பத் தொடங்கியிருந்தது. இதயுமும், சவாசப்பையும் மீண்டும் என்னுடன் நட்பாயிருந்தன. எந்த மலையுச்சியையும் தொடுவது இயலாதகாரியமில்லை என்பது புரிந்தது. சில நாட்கள் 8-10பத்து மணிநேரம் வரை மலைகளில் நடந்து திரிந்திருக்கிறேன்.